SARL-NUUS - SONDAG 10 OKTOBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word, en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat bekend gemaak moet word dat die sleutels van twee 
radioamateurs die afgelope tyd stil geraak het. Hulle is: Hill Mason, ZSZHL, op 
Sondag 3 Oktober na n ernstige siekte van nege weke. Hy word oorleef deur sy 
XJD lona. Die tweede is Nick van Zyl, ZS6BOM, in die ouderdom van 78 jaar 
op Dinsdag 5 Oktober na n lyding van n aantal maande aan kanker. Hy word 
oorleef deur sy XJD, Tina en n seun. 


Ons innige meegevoel aan hulle familie en vriende. 
(POUSE) 
In die nuus vandag; 


IARU ADMINISTRATIEWE RAAD HERSIEN SY STRATEGIE VIR DIE 
WÊRELD-RADIOKOMMUNIKASIE-KONFERENSIE-12 


SARL-BOUSTELLE SPOEDIG BESKIKBAAR 
PRESIDENTSNET VOLGENDE SONDAG OP DIE LUG 


U luister na Z4S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


IARU ADMINISTRATIEWE RAAD HERSIEN SY STRATEGIE VIR DIE 
WÊRELD-RADIOKOMMUNIKASIE-KONFERENSIE-12 


In die lig van ontwikkelings sedert die 2009 Administratiewe Raadsvergadering, 
het die Raad die Internasionale Amateurradio-Unie (TJARU) se sienings oor die 
toepaslike agenda-items vir die 2012 Wêreldkommunikasiekonferensie (WKK- 
12) en ook ander agenda-items vir toekomstige WKK s, hersien en opgedateer. 


Die Administratiewe Raad het die vordering van die plan van aksie vir die 
ontwikkeling van steun vir amateurradio frekwensietoekennings hersien en die 
plan is opgedateer vir die tydperk tot WKK-12. Die Administratiewe Raad van 
die TARU het sy jaarvergadering op 1 en 2 Oktober in Salinitas, El Salvador 
gehou. 


Die Administratiewe Raad is verantwoordelik vir die beleid en bestuur van die 
TARU en bestaan uit drie IARU internasionale beamptes en twee verteenwoordi- 
gers van elk van die drie TJARU streeksorganisasies. Die Suid-Afrikaanse Radi- 
oliga se President, Dennis Green, het dit bygewoon in sy hoedanigheid as TARU 
Streek 1 Sekretaris. Die Administratiewe Raad het ook toekomstige vergader- 
ings van die Internasionale Telekommunikasie-unie en ander vergaderings waar 
1ARU-verteenwoordiging benodig gaan word, asook WKK-12, geidentifiseer. 


Die Administratiewe Raad het ook die werksdokument wat die omvang van 
die vereistes van Amateurradio en Amateur Satellietdienste opgedateer. Hulle 
het ook die noodsaaklikheid vir n nuwe strategie met die oog op die behoud 
van toegang tot bande bokant 148 MH geidentifiseer en het ooreengekom dat n 
komitee van kundiges saamgestel sal word om voorstelle vir die Administratiewe 
Raad te ontwikkel. 


Die volledige verslag van die Administratiewe Raadsvergadering sal Maanda- 
goggend op www.sarl.org.za beskikbaar wees. 


SARL-BOUSTELLE SPOEDIG BESKIKBAAR 


n 'Tekort aan die beskikbaarheid van verskeie kritiese onderdele is een van die 
hoofredes vir die vertraging in die beskikbaarstelling van die SARL se boustelle. 
Aangesien van die onderdele vir maklike herkenning deur die bouer individueel 
deur die voorsiener verpak moet word. Hierdie proses neem n aansienlike tyd in 
beslag. Dit word nou verwag dat dat die eerste boustelle vroeg in Desember vir 
versending gereed sal wees. Sodra voorrade ontvang is, sal die voorafbetaalde 
bestellings eerste uitgevoer word. Nadat dit afgehandel is, sal n aankondiging 
gemaak en ook nuwe bestellings aanvaar word. Die SARL bied verskoning aan 
vir die vertragings. 


PRESIDENTSNET VOLGENDE SONDAG OP DIE LUG 


Die SARL se Presidentsnet is volgende Sondag om 19:30 op die lug. Dennis 
Green sal terugrapporteer oor die vergadering van die IARU se Administratiewe 
Raad en die voorgestelde radioregulasies, wat op die SARL se webwerf beskik- 
baar is, bespreek. 


Te oordeel volgens die kommentaar wat deur die SARL ontvang is, blyk dit asof 
baie mense nie die proses wat gevolg word om regulasies te ontwikkel en te imple- 
menteer, verstaan nie. OKOSA volg n proses van raadpleging. Dit begin met 
die ontwikkeling van regulasies deur n komitee van OKOSA. Nadat die eerste 
konsep voltooi is, word dit deur OKOSA se wetlike afdeling nagegaan en na- 
dat die wettigingsproses uitgesorteer is, word die konsep aan die OKOSA-Raad 
voorgelê. Na goedkeuring deur die OKOSA-Raad word die konsepregulasies in 
die Staatskoerant vir kommentaar gepubliseer. Dit is die stadium waarin dit 
tans verkeer. Dit is nou die geleentheid om kommentaar te lewer en besware 
aan te teken op en teen enigiets in die konsepregulasies. 


Aangesien van die voorgestelde regulasies die vereistes van lisensies verander, 
het die SARL baie vrae ontvang. Wat gebeur met die huidige ZU-lisensiehouers 


wanneer hulle ouer as 25 jaar word? Die SARL kan nie hierdie vraag beantwoord 
nie en sal die aangeleentheid te berde bring in die voorlegging aan OKOSA 
tydens die volgende vergadering met hulle. 


n Ander onduidelikheid gaan oor die opgradering van n ZR-lisensiehouer na, 7S 
en die toegang tot hoër krag. Tans is daar n marginale verskil tussen die gewet- 
tigde krag vir n ZR-lisensiehouer, 20 dBW en n ZS-lisensiehouer, 26 dBW. Die 
grootste verskil is egter die toegang tot die volle spektrum vir amateurradio. 
Indien daar enige kwessie is, is dit in die gebied van bedryfsprosedure; n aan- 
geleentheid wat lank bespreek is ten opsigte van beide ZR- en ZS-lisensiehouers. 
Instrukteurs moet moontlik meer tyd aan bedryfsprosedures bestee en moontlik 
moet HF-assessering opgeskerp word. Al hierdie aangeleenthede sal volgende 
Sondagaand bespreek word. 


Indien u klub die plaaslike herhaler aan die netwerk wil koppel, rig asb. n ver- 
soek aan armi@sarl.org.za teen Maandagmiddag met insluiting van die telefoon- 
nommer wat gekoppel moet word sowel as die herhalerfrekwensie en dekkings- 
gebied. 


Indien u nie tydens die Presidentsnet aan die besprekings kan deelneem nie, 
word u uitgenooi om u sienswyse en besorgdhede aan armi@sarl.org.za te stuur. 
AStel aangeleenthede asb. as algemeen en nie as persoonlik nie. 


OKTOBER RAE SE KANDIDAATNOMMERS GEPUBLISEER 


Die SARL kondig graag aan dat eksamennommers van kandidate vir die Oktober 
se RAE op die webwerf gepubliseer is. 


n Totaal van 122 kandidate het vir die eksamen ingeskryf. 


Om u eksamennommer vanaf die webwerf te verkry, volg die koppelings op die 
SARL se webblad na die RAE en klik dan op die koppeling na “Candidate 
Examination Numbers”. 


Enige navrae moet aan die kantoor van die SARL gerig word. 
KOMPETISIEUITSLAE 


SARL 80 m Klubkompetisie. Die komitee het 5 logstate ontvang vir die 80 m 
digitale kompetisie wat op 29 September gehou is. 


1ste Wesrand ARK, 31 punte 2de Kaapstad ARS, 7 punte 
Die uitslae vir die afgelope 5 kompetisies is: 


1ste Wesrand ARK, 331 punte 2de ZS-Kompetsiegroep, 186 punte 3de Antieke 
Draadloosvereniging, 154 punte 


SARL HF, GG-kompetisie. Die uitslae sal volgende week bekend gemaak word 
nadat Dennis, ZS4BS, in Suid-Afrika terug is. 


Die laaste Klubkompetisie is die GG kompetisie op Woensdag 24 November 
2010. 


CO Hou Koers, die Voortrekkers se radiokommunikasiedag vind op Saterdag 16 
Oktober vanaf 08:30 tot 12:00 SAT plaas. Kom gesels gerus saam en gee die 
jong klomp 'n paar kontakte. Die roepfrekwensie sal 7,070 MHz wees, Echolink 
via ZSOJLP-R en IRLP 8719. 


HE-VOORTPLANTINGS VOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Daar is tans geen sonvlekke nie maar die prentjie sal hopelik binnekort verbeter. 
Ou sonvlek 1 106 behoort binnekort weer in die aarde se sigveld te roteer. Die 
voorspelde effektiewe sonvlektelling vir die week gaan minder as 20 wees. 


20 m is die beste keuse vir DX gevolg deur 15 en 10 m. Smiddae en tot na die 
son gesak het gaan die toestande na Indië goed wees. Smiddae gaan toestande 
eers op 10 m en dan later op 15 en 20 m na Europa toe goed wees. Kontakte 
met Australië en Nieu-Seeland is met sonsopkoms op 20 m moontlik en ook op 
40 m nadat die son gesak het. Kontakte met die VSA is uiteindelik weer op 
15 m gedurende die vroëe aand moontlik. 15 m-openinge na Brasilië en Suid- 
Amerika is smiddae moontlik. Met die goeie 15 en 20 m-openinge gaan 17 m 
vol verrassings wees. 


30 m kan vir die digitale en gelykgolfentoesiaste baie lonend wees met openings 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die langer 
afstande kan oplewer. Vroegoggend en laatmiddag is 80 m die beste keuse, veral 
oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


10 Oktober Antieke draadloosvereniging se AM/ESB-lampstel @SO-party; 10 
Oktober Laaste dag vir insending van kommentaar op konsep radioregulasies 
aan armi@sarl.org.za; 15 Oktober - Sluitingsdatum vir die indiening van foto's 
van “Neem-u-handstel-werk-toe”; 16 Oktober CO Hou Koers; 17 Oktober 
Presidentsnet om 19:30 re konsep-radioregulasies. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program “Amateur Radio Mirror 
International” wat om 10:00 SAT op 145,750 MHZz in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
“podcast”-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 


Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n bulletin wat deur George, ZSONE, saamgestel is. Dankie 
dat u saamgeluister het, 73. 


/EX 


